《念奴娇》
清代·俞士彪

江梅乍吐，有寒鸦，斜日愁思欲绝。烛底孜孜曾邂逅，蓦又催人轻别。

带绾鸳鸯，钗摇翡翠，风过裙罗揭。低头缓步，弄羞时把衫啮。

望断一刻难留，祇留离恨，向黄昏时节。对影偷垂珊枕泪，生怪窥人明月。

玉漏初长。银釭半亮，转觉肠如割。痴魂欲去，帐花不住摇曳。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。